Árið 2019 : Greta Thunberg breytti óljósum áhyggjum í alþjóðlega hreyfingu Sænski unglingurinn Greta Thunberg hefur aldeilis náð að setja mark sitt á umræðu um loftslagsmál í heiminum öllum . Ekki er nema rúmt ár síðan hún fór í fyrsta verkfallið sitt , ein fyrir framan þinghúsið í Stokkhólmi . Í lok árs 2019 var hún valin manneskja ársins af TIME . Árið 2019 : Greta Thunberg breytti óljósum áhyggjum í alþjóðlega hreyfingu Sænski unglingurinn Greta Thunberg hefur aldeilis náð að setja mark sitt á umræðu um loftslagsmál í heiminum öllum . Ekki er nema rúmt ár síðan hún fór í fyrsta verkfallið sitt , ein fyrir framan þinghúsið í Stokkhólmi . Í lok árs 2019 var hún valin manneskja ársins af TIME . Þegar nafni Gretu Thunberg er flett upp í leitarvélinni Google þá birtast á þriðja hundrað milljónir niðurstaðna . Þar á eftir höfðu ýmsir samband við hana og næstu vikur var lagt á ráðin um aðgerðir sem skólakrakkar gætu gripið til til að vekja athygli á loftslagsmálum . Hún hafði hins vegar aðrar hugmyndir en hún sá ekki fram á að þær aðgerðir myndu gera mikið gagn , þannig að hún ákvað að gera þetta eins síns liðs . Eftir 9. september fór Thunberg að mæta í skólann fjóra daga í viku og ákvað hún að vera í verkfalli á föstudögum . Eftir því sem tíminn leið fór fólk að taka eftir Thunberg og veita verkfallinu athygli , ekki einungis í Stokkhólmi eða Svíþjóð , heldur út um allan heim . Í lýsingu á bókinni á vefsíðu útgefandans segir að Húsið okkar brennur sé einlæg og óhefðbundin frásögn af glímu fjölskyldunnar við óvægið samfélag nútímans . Það sé móðir Gretu , Eurovisionstjarnan Malena Ernman , sem lýsir því hvernig dóttir hennar yfirsteig mikla erfiðleika til að berjast gegn stærstu ógn sem nokkurn tímann hefur steðjað að mannkyninu . „ Þetta er fyrst og fremst sagan um það neyðarástand sem ríkir í heiminum og snertir okkur öll . Flestir virðast telja að þetta neyðarástand ríki einhvers staðar langt héðan og að það muni ekki hafa áhrif á okkur fyrr en eftir langan tíma . En það er ekki rétt . Húsið okkar brennur Neitar að ferðast með flugvél Thunberg hefur verið harðákveðin að fljúga ekki til að sýna öðrum fordæmi en athygli vakti þegar Greta ferðaðist með lest til Katowice í desember í fyrra – þar sem hún ávarpaði aðildarríkjafundinn COP - 24 – og aftur til Davos í janúar til að ávarpa árlegan fund Alþjóðaviðskiptaráðsins . Hún lét þó ekki þar við sitja í andófi sínu gegn flugi en hún ferðaðist með umhverfisvænni skútu til Bandaríkjanna í lok sumars . Hún mætti til New York eftir fimmtán daga siglingu yfir Atlantshafið og var henni vel tekið á hafnarbakkanum . Skýr skilaboð Á loftslagsráðstefnu Sameinuðu þjóðanna í New York , sem fram fór fyrr á þessu ári , var Greta með skýr skilaboð til heimsleiðtoganna : Að almenningur væri að fylgjast með þeim . Thunberg var gestur ráðstefnunnar . Þið hafið rænt draumum mínum og æsku minni með innantómum orðum . Auglýsing „ Í meira en þrjátíu ár hafa vísindin verið á hreinu . Hvernig dirfist þið að líta undan og koma hingað og fullyrða að þið séuð að gera nóg , þegar stefnumörkunin og lausnirnar eru hvergi sjáanlegar ? Það verða engar lausnir eða áætlanir hér í dag því þessar tölur eru of óþægilegar og þið eruð ekki enn nógu viss í ykkar sök til að vera hreinskilin með það . Þið eruð að bregðast okkur en unga fólkið er að átta sig á svikum ykkar . Hér og nú drögum við línuna . Breytingarnar munu verða , hvort sem ykkur líkar það eða ekki ! “ Þannig endaði Thunberg ræðu sína á loftslagsráðstefnunni . Ekki virðist sem Thunberg hafi tekið þessi ummæli forsetans inn á sig en hún gaf lítið fyrir þau í viðtali við sænsku sjónvarpsstöðina SVT og sagði að hún hefði vitað að hann myndi segja eitthvað um sig og að það sem hann segir um hana skipti eiginlega engu máli . Fram kom í færslu UNICEF að því miður væru margir fullorðnir að skrifa niðrandi og hatursfullar athugasemdir um hana sem manneskju . Jafnframt kom fram að UNICEF styddi börn sem berjast fyrir betri framtíð . Til að mynda mótmælti gríðarlegur fjöldi á Austurvelli í mars síðastliðnum aðgerðum stjórnvalda vegna loftslagsbreytinga en þetta voru fjórðu mótmælin sem haldin voru . Á Facebook-síðu viðburðarins kom fram að um verkfall væri að ræða og að það væri innblásið af Thunberg . „ Milliríkjanefnd Sameinuðu þjóðanna um loftslagsmál ( IPCC ) reiknaðist til að verja þyrfti 2,5 prósent af heimsframleiðslu til loftslagsmála á ári til ársins 2035 til að halda hlýnun innan við 1,5 gráður . Núverandi áætlun væru upp á 0,05 prósent af þjóðarframleiðslu á ári næstu fimm árin . Fyrir komandi kynslóðir . Fyrir loftslagið ! “ Breyttu áhyggjum í alþjóðlega hreyfingu Í lok október var Greta Thunberg sæmd umhverfisverðlaunum Norðurlandaráðs . Hún afþakkaði þau og sagði að verðlaun skipti ekki máli , þó hún þakki fyrir þann heiður að hafa verið valin , heldur þurfi að virkja samtakamátt fjöldans og þrýsta á stjórnmálamenn og aðra leiðtoga til að berjast gegn mengun af mannavöldum og loftslagsbreytingum . Hún segir á instagram aðgangi sínum , að verðlaun skipti ekki máli , þó hún þakki fyrir þann heiður að hafa verið valin , heldur þurfi að virkja samtakamátt fjöldans og þrýsta á stjórnmálamenn og aðra leiðtoga til að berjast gegn mengun af mannavöldum og loftslagsbreytingum . Í desember var Thunberg svo valin manneskja ársins hjá tímaritinu TIME . Á vefsíðu þess kom fram að hún hafi náð að breyta óljósum áhyggjum af loftslagsbreytingum yfir í alþjóðlega hreyfingu sem berjist fyrir breytingum á heimsvísu . Verkföll ungmenna á Íslandi og víða um heim halda áfram en ennþá mótmæla þau á hverjum einasta föstudegi og ekki er fyrirséð að þau hætti í náinni framtíð á meðan kröfum þeirra er ekki mætt . En hvað sem verður – hvort Thunberg hverfi af sjónarsviðinu eins fljótt og hún birtist – þá hafa áhrif hennar , boðskapur og ímynd rækilega breiðst út og verður hugsunarháttur margra gagnvart loftslagsmálum ekki samur eftir komu hennar á sjónarsviðið . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .